
aud  ita  facile  amicorum  petitio - 
uibus  eram  satisfacturus , qui  ad  hanc 
lucubrationem  publici  juris  faciendam 
me  quodammodo  compellebant , nisi 
judicii  tui , Praeclarissime  Vir  > pon - 


dus  gravissimum  accessisset . Tu  post- 
quam illam  y me  dicente , audisses , 
summa  qua  polles  humanitate , et 
privatim  et  publice  haud  eam  Tibi 
displicuisse  testatus  es . Quum  autem 
ea  te  esse  natura  praeditum  probe 
teneam  , ut  quid  sentias  libere  di- 
cas, hinc  factum  est,  ut  meae  licet 
mediocritatis , seu  potius  tenuitatis 
apprime  conscius  in  tua  auctoritate 
acquieverim . Hac  itaque  fretus  ana- 
tomicum hocce  commentariolum , et 
quaedam  alia  ex  adversariis  meis  de- 
promta  in  lucem  edere  statui , ita 
tamen  ut  haec  omnia  tuo  nomine , 
tuoque  praesidio , utpote  doctissimi , 
honestissimi  y ac  de  medica  facultate 
optime  meriti  appareat  commendata  • 
Atque  utinam  a gravissimis  curis , 


quibus  assidue  distineris  tum  ad  alias 
quidem  provinciae  Medicae  partes 
administrandas , tum  vero  maxime 
ad  tuendam  Celsissimorum  Principum 
valetudinem , tantum  temporis  Tibi 
reliquum  esset , ut  quae  praelongis 
itineribus , assidua  diligentique  pra - 
xi , ac  philosophicis  meditationibus 
tibi  metipsi  comparasti  in  publicum 
proferre  posses!  Quantum  utilitatis 
in  eos  potissimum  , qui  Medicinae 
dant  operam , redundaret ! Ast  ea 
quidem  hominum  virtute  praestantium 
conditio  est  , ut  plurimis  laboribus 
fatigati , ac  fere  oppressi  miserrimam 
vitam  ducant , nec  ea  tamen  omnia , 
quae  velint,  praestare  possint . Porro 
a Te  etiam  atque  etiam  peto , Vir 
praestantissime , ut  valetudini  tuae 


consulas , quo  et  Principum  Augu- 
storum exoptatae  incolumitati , et  Me- 
dicae disciplinae , et  toti  demum  Lit- 
terarum provinciae  > quibus  rebus  me- 
ritissime praeeSy  diutius  atque  ube- 
rius  prodesse  possis . 

1 H on  pauci  ex  iis  etiam , qui  prinus  m 

subseliis  sedent,  quique  sibi  videntur  ap- 
prime sapere  , in  ea  sententia  sunt , A- 
natomes  studium  laboriosum  admodum 
esse , idemque  injucundum  , atque  adeo 
parum  frugiferum,  ut  sola  res  medica 
quidquam  emolumenti  possit  ab  illo  ex- 
pectare.  Profecto  operam,  & oleum  per- 
derem, si  hujusmodi  studium  minime  sa- 
lebrosum , neque  fastidii  plenum  esse 
contenderem  . Habet  enim  Anatome  tri- 
bulos sentesque  suos  , luctandumque  est 
magno  animo , constantique  labore  ad 
ea  quae  occurrunt , dumeta  spinetaque 
superanda . Vincendus  a natura  insitus 
horror,  qui  in  cadaverum  sectione  fieri 
non  potest  quin  exoriatur.  Ast  ubi  haec 
omnia  invicto  animo  fueris  praetergres- 
sus , quaenam  & quanta  in  perlustranda 
hominis  fabrica  occurrunt,  quorum  stru- 
ctura, connexio,  affinitates,  usus  in- sui 

contemplationem  hominis  mentem  mira 
quadam  ratione  alliciant,  ac  pertrahant? 
Et  quoniam  sapientissimum  Opificem  ni- 
hil in  terris  anima  sublimius  perfectius- 
que  creasse  communis  sententia  est , ita 
perspicue  deprehenditur  tale  illi  domici- 
lium construere  voluisse,  ut  nihil  pul- 
chrius, mirabiliusque  reperiretur,  quod- 
que aptius  animae  nobilitati  quodammo- 
do responderet.  Hoc  opus  porro,  quod 
Zoroastres  summum  naturae  decus , & 
Tullius  numeris  omnibus  absolutum,  ac 
divinum  vocavit , quis  aut  tanta  igna- 
via constructum  , aut  ea  partium  sim- 
plicitate conflatum  existimabit,  ut  nulla 
disciplina  praeter  rem  medicam  in  huj,u- 
sce  corporis  reseranda,  atque  indaganda 
structura  quidquam  utilitatis,  ac  com- 
modi sibi  valeat  polliceri?  Imo  vero  vix 
ulla  sive  artium , sive  scientiarum  est , 
quae  ex  accurato  tam  mirabilis  organi 
examine  non  magnum  capiat  emolu- 
mentum. Verum  ne.  nimis  longe  vage- 
tur Oratio  mea , ac  praestitutos  ipsi  fi- 
nes praetergrediatur,  id  ego-  minime  du- 


biis  argumentis  conficiam  : Anatomen 
Theologiae  utilem  esse , multo  adhuc 
utiliorem  Philosophiae  , Medicinae  vero 
non  utilissimam  modo,  verum  etiam  pe- 
nitus necessariam . Mihi  igitur  Anatomen 
theologicam,  Anatomen  philosophicam, 
Anatomen  medicam  breviter  explicanti 
non  aures  solum,  sed  etiam  animum, 
ut  soletis , humaniter  adhibete  . 

Coecorum  fere  omnium  oculi,  qui 
vel  «funditus  evulsi  non  sunt,  vel  suis 
in  orbitis  non  omnino  contabuere,  si  so- 
li aliquando  obvertantur , tanti  syderis 
jubar  sentiunt , cumque  nihil  se  cernere 
dicant,  illud  tamen  se  aliquo  pacto  per- 
cipere profitentur , Istiusmodi  coecis  me- 
rito possunt  ethnici  homines  comparari , 
qui  divinae  revelationis  subsidio  destitu- 
ti, vix  jubar  quoddam  supremi  illius  So- 
lis , qui  illuminat  omnem  hominem  ve- 
nientem in  hunc  mundum,  per  eas  res 
quae  oculis  obversantur,  deprehenderunt. 
Nil  tamen  aeque  valuit  atque  Anatomi- 
ca scientia,  ut  ii  sibi  & Deum  esse,  & 
infinita  sapientia  praeditum  esse  persua- 

derent . Galenus  certe  (a)  hominis  ma- 
nu resecta , diligenterque  explorata  hu- 
manum corpus  sapientissimi  Numinis 
opificium  esse  mirabundus  clamavit , ac 
contra  insanam  tunc  temporis  exultan- 
tem  Epicureorum  doctrinam , qui  huic 
rerum  universitati  tanquam  auctorem  •, 
atque  moderatorem  casum  praefecerant, 
constantissime  decertavit . 

Et  sane  quis  unquam  humani  corpo- 
ris tam  affabre , tam  eleganter , tam  ap- 
posite elaboratas , atque  consertas , tum 
singulas , tum  universas  partes  ullo  abs- 
que consilio  , fortuitoque  fuisse  potest 
comminisci  ? cum  nec  tot  praeteritarum 
aetatum,  nec  hujusce  aevi  anatomicus 
labor,  si  quis  unquam,  improbus,  so- 
lertia  , atque  sedulitas , non  modo  tan- 
tum opus  exhaurire  valuerint , verum  nec 
crassiorum  partium , ne  dicam , absolu- 
tam historiam  suppeditare  . Quaelibet  vel 
minima , ac  simplicissima  partium  tan- 
tum habet  in  se  artificii,  ut  qualemcum- 
que  nisi  summum , nisi  sapientissimum 
dedignetur  Auctorem  . 

Vos  humanarum  divinarumque  re- 
rum quam  qui  maxime  scientissimi , ac 
peritissimi  Auditores  tanti  operis  particu- 
lam aliquam  non  ex  sublimioribus  ac 
penitioribus,  quarum  vel  arduitate  ter- 
retur accessus , vel  celsitudine  non  indi- 
get argumentum  meum,  paulisper  rima- 
ri , atque  admirari  ne  dedignemini . Nec 
vestrum  aliquem  nostra  absterrebit  Ana- 
tome,  quam  nec  scalpellum  instituet,  nec 
ullus  foedabit  eruor  , sed  quae  vosmet 
ipsi  singuli  calletis,  & coram  in  ore  ge- 
ritis , persequemur . 

Quis  ex  vobis  tam  sedulo  dentes  un- 
quam consideraverit , ut  supremi  Condi- 
toris consilium  in  hac  humili  , ac  pene 
adseititia  humani  corporis  particula  satis 
pro  merito  deprehenderit , atque  suspe- 
xerit? Mitto  hic  loci  quantum  oris  de- 
cori , quantum  articulatim  edendis  voci- 
bus horum  positus,  figura  & magnitudo 
consulat  5 quo  mirabili  artificio  ac  sa- 
pientissimo  tum  praecoces  , tum  seroti- 
ni, suis  cavernulis  undique  vallati  , ac 
deciduis  (6)  respondentes  in  puerorum 

maxillis  fuerint  constituti , atque  disposi- 
ti , haec  omnia  hic  , inquam , mitto  : id 
tantummodo  inpraesentiarum  disquiro , 
quam  utiliter,  quam  provide  pro  cibo- 
rum esu  fuerint  comparati . In  infantum 
praesepiolis  latent  horum  pene  dixerim 
semina,  nec  quousque  solidioribus  confi- 
ciendis alimentis  paria  sint  viscera , e- 
rumpunt  (q) , ne  ciborum  fluiditati  inu- 
tiles nutricum  papillis  molesti  importu- 
ne evadant.  Nec  lata,  ac  scindente  acie 
erumpentes  viam  sibi  parant,  sed  serratis 
cuspidibus  leniter  pervadunt,  & molliu- 
sculam  carnem  levi  hiatu  potius  eruptio- 
ni praeparant,  quam  reserant,  atque  con- 
scindunt. Viscerum  firmitatem  dentium 
robur  consequitur,  & septennio  circiter 
primis  emeritis  , majori  muneri  addicti  , 
majore  validitate  donati , plures  nume- 
ro , pleniores  mole , radicibus  firmiores 
in  longaevam  aetatem  duraturi  alteri 
prodeunt.  Duplex  horum  substantia,  ma- 
jor atque  interior  ossibus  longe  durior  , 
candidior  atque  exterior,  qua  basis  ma- 
xime loricatur  , tanto  interiore  firmior, 

quanto  illa  ossibus  durior,  quo  loculen- 
tissime  emicat  Conditoris  sapientia,  tum 
ne  per  attritum  partes  illae  minus  durae 
facilius  consumantur,  tum  ne  per  nimiam 
soliditatem , si  utraque  pars  aeque  soli- 
da foret,  duriorum  corporum  fragilitati 
obnoxiae  evaderent . Quis  in  figura , quis 
in  positu,  quis  in  magnitudine,  quis  in 
eorumdem  dispositione  Excelsi  consilium 
potest  non  admirari  ? Primores  lati  at- 
que scindentes , latera  tenent  acuti , po- 
steriora occupant  vasti , seu  maxillares  . 
Primores  alimenta  dividunt,  canini  fran- 
gunt & laniant,  maxillares  atterunt  at- 
que comminuunt . Pro  singulorum  mu- 
nere , atque  robore , & moles , & ra- 
dix,  & profunditas  contigit.  Unica  ra- 
dix priores,  gemina  sequentes,  & qua- 
druplex postremos  firmat.  Hisce  quan- 
tum per  attritum  decedit,  tantundem  fe- 
re per  intima , atque  per  tenuia  admo- 
dum ad  id  muneris  comparata  vasa  de- 
fertur, ut  ne  nimis  cito  non  reparati  defi- 
ciant , aut  per  uberius  alimentum  in  ni- 
miam, & foedam  molem  succrescant. 

Mutet , si  cui  arridet , aut  numerum , 
aut  ordinem  , aut  figuram , & nova  ho- 
rum dispositione  suae  faciat  periculum 
sapientiae . Maxillares  igitur  primorum 
situm,  primores  maxillarium  occupent: 
quid  inde  eventurum  foret,  benigne,  ut 
facitis , & diligenter  attendite . Cum  os- 
sium maxillae , atque  malarum  positus 
forcipis  figuram  & actionem  habeant  , 
iisdem  pene  legibus  ac  forcipem  agere 
procul  dubio  necesse  est  5 cumque  ex 
mechanicis  earumdem  major  vis  juxta 
hypomoclium  consistat  , evidenter  sequi- 
tur tantundem  dentibus  potentiae  decre- 
scere, quantum  illis  proximitatis  detra- 
hitur . Cum  vero  minima  sit  maxillarium 
dentium  vis  & aptitudo  ratione  baseos, 
seu  figurae  ad  scindendum  atque  perva- 
dendum , cujus  rei  maxima  facilitas  est , 
atque  potentia  in  primoribus,  mutato  in- 
versoque  ordine  , cui  minimum  par  est , 
maximum  tribueretur  momentum,  ma- 
ximae necessitati  minima  impertita  po- 
tentia, unde  consequi  nemo  non  intelli- 
git  impares  ad  scindendum  maxillares 

prehensuros  quidem  , non  divisuros  ali- 
menta, illisque  prae  labiis  haerentibus  id 
frustra  moliri,  quod  nec  figurae  ineptitu- 
do,  nec  virium  defectus  novo  muneri 
opitulatur.  Quid  in  maxillarium  recessi- 
bus a primoribus  agendum  superest , cum 
ad  illos  nec  scindenda  alimenta  accede- 
re possint  , nec  terenda  comminuere  va- 
leant ? Horum  siquidem  scindentium 
aciem  libera  & errantia  ciborum  frusta 
effugient , & irriti  valentesque  ictus  dum- 
taxat aciem  obtundent,  & frequentibus  ac 
valentissimis  occursibus  acutae  partes  at- 
tritae cum  prioribus  breviores  citius  eva- 
serint, tamdiu  inutiles  otiabuntur,  quam- 
diu  per  alimentum  refecti , tantummodo 
ut  sese  invicem  atterant,  longiores  effi- 
ciantur . At  quot  & quanta  ab  hoc  uno 
mutato  positu  forent  homini  fluxura  in- 
commoda , recensere  non  est  necesse . Id 
quisque  praeclare  intelligit  summo  illud 
consilio , atque  divinitus  opus  esse  com- 
paratum, cui  nulla  mens  aut  addere  pos- 
sit quod  perficiat , aut  demere  quod  non 
invertat . 

Si  evidentissime  supremum  hominis 
colendum  Artificem  nostra  Anatome  nul- 
la acie,  nullo  scalpello  instructa,  digito 
pene  dixerim  monstrante  significat,  quid 
si  abditissima  corporis  penetralia  sive  spe- 
ciei perennitati  conservandae  , sive  ob- 
jectorum imaginibus  inferendis , sive  in- 
ternorum conceptuum  prodendis  signis  , 
sive  exequendis  quae  cogitamus , quae 
cupimus , quae  molimur,  comparata  , ma- 
jore qua  possem  solertia,  atque  sedulita- 
te exponerem  ? At  his  ego  nunc  non 
utor , licet  non  tam  ad  summum  Aucto- 
rem demonstrandum , quam  ad  operis  sum- 
mam dignitatem , ad  Conditoris  ineffa- 
bilem sapientiam  illustrius  patefaciendam 
inservirent  . Atque  haec  non  adeo  ad 
theologicam  Anatomen  spectant,  quin 
magis  a philosophica  diligenter  esse  ri- 
manda censeam  . 

Neminem  sanae  mentis  inveniri  reor , 
qui  tam  ipse  sibi  abjectus  sit,  atque  con- 
temnendus , ut  cum  jure  optimo  omni 
cura,  omni  studio  ac  diligentia  ad  sin- 
gula omnia  inquirenda , atque  intelligen- 


da  sive  intra  telluris  viscera,  sive  in 
profundo  maris  demersa  , sive  circum 
nos  degentia,  sive  supra  nos,  & a no- 
bis per  immensum  dissita  navandam 
operam  putet,  suimet  unius  dumtaxat  co- 
gnitionem aut  ommittendam,  aut  flocci 
pendendam  existimet.  Eo  magis  philoso- 
phicae facultati  id  necessarium  puto , quo 
nullum  praeclarius  , nullum  illustrius , 
nullum  excellentius  opus  in  orbe  univer- 
so & homine,  & hominis  corpore  inve- 
nitur , cujus  tamen  sive  perfectionem , 
sive  dignitatem  , sive  , ut  ita  dicam , 
mysteria,  proh!  quam  fallitur,  qui  cen- 
set aut  ex  alicujus  oratione , aut  ex  com- 
mentario se  posse  consequi:  Haec  longe 
difficiliora  sunt , quam  ut  quisquam  aut 
verbis  pro  dignitate  exponere , aut  licet 
ornate  exposita  ea  possit,  ut  opus  est  , 
luculenter  complecti.  Atque  ut  praeterea- 
mus ea,  quae  interdum  summam  expo- 
scunt Anatomicorum  diligentiam  atque 
sedulitatem,  ut  nonnullarum  partium  pe- 
culiares conformationes,  quae  in  quibus- 
dam praeter  consuetum  naturae  ordinem 


contingunt  ( d ) , quis  licet  peritissimus , 
atque  disertissimus  Anatomicus  miram  pe- 
nitus , ac  divinitus  conditam  ingentem 
prae  reliquis  animantibus  humani  cerebri 
molem  ita  dilucide  valeat  exponere,  ut 
nulla  sit  auditori  archetypi  intuendi  ne- 
cessitas (e)  ? Quis  corporis  callosi  stru- 
cturam ? quis  thalamos  ? quis  corpora 
striata  ? quis  tandem  glandulae  pinealis 
naturam  & nexum?  quis  denique  genui- 
nam nervorum  originem  se  verbis  tan- 
tummodo monstrare  posse  confidat?  Ex 
cordatis  viris  ignorat  nemo  quantum  se- 
dulitatis ex  hisce  partibus  nonnullae  sibi 
vindicaverint , cum  discriminatim  pro  va- 
ria quisque  sententia  in  aliqua  illarum 
philosophi , & quidem  praestantes  prae- 
cipuam animae  cogitantis  sedem  statue- 
rint. Hinc  quis  non  videt,  quanti  phi- 
losopho referat  peculiarem  partium  se- 
dem , nexum , atque  structuram  cogno- 
scere (/)? 

At  non  una  haec  in  cerebro  expli- 
cando difficultas:  quid  non  in  auricula, 
& musculis  ? quid  non  in  tympano  (g) , 

&:  ossiculis?  quid  non  in  implicatissimo 
totius  auris  labyrintho  ? Apud  emunctae 
naris  homines  jam  fuerat  definitum  so- 
num per  aerem  intima  auris  penetralia 
subire,  atque  per  ipsum  aerem  propaga- 
ri . Quae  Physicae  praeceptis  in  hac  sen- 
tentia contraria  sunt  utpote  a pluribus 
recensita , praeclarissimum  Anatomicum 
Cotunnium  ( h ) haud  fugerunt,  qui  sum- 
ma qua  poliet  in  dissecando  dexteritate, 
in  perscrutanda  auris  anatome  opus  ul- 
terius ursit,  atque  adeo  felix  evasit  in 
tanta  rerum  difficultate,  ut  licet  in  om- 
nibus fortasse  rem  acu  minime  tetigerit, 
saltem  observationibus  suis  viam  aperue- 
rit , qua  facilius  naturae  phenomena  in 
propagandis  distinguendisque  sonis  expli- 
carentur . At  in  hisce  inveniendis , di- 
stinguendis , explicandis  quot  difficulta- 
tes , offendicula , varietates  observatoris 
ociffos  mentemque  perturbant  ? Non  fa- 
ciliora, non  pauciora  inoculo  occurrunt, 
quae  quidem  & jucundissima  scitu , & 
perquam  necessaria  ut  a Philosopho  rite 
exponantur . Muskembroechius , cujus  dum- 


14 

taxat  nomen  in  philosophicis  rebus  sum- 
mum elogium  est , quae  pluries  de  ocu- 
lo tradiderat,  ut  veritati  minus  consona, 
postremis  tantummodo  suae  vitae  tem- 
poribus prudens  castigavit,  postquam  im- 
mortalis Albinus  egregiam  oculi  structu- 
ram ipsi  tradiderit . Adeo  accuratum  A- 
natomes  studium  necessarium  est,  ut  vel 
ipsi  Philosophiae  Coryphaei  absque  ejus- 
dem auxilio  saepe  claudicent,  & laban- 
tur . Vocis  organa  quis  non  novit  ? par- 
tium numerus,  nexus,  positus,  parvitas, 
atque  diversitas  adeo  Anatomicos  soler- 
tissimos  & elapsi , & praesentis  aevi  exer- 
cuere , ut  rei  hujusce  simul  difficulta- 
tem, & nobilitatem  ostendant  . Certe 
ignorat  nemo  quam  physiologorum  in- 
genia vexarunt  duae  illae  praesertim  ce- 
lebriores sententiae , quarum  altera  vo- 
cis organum  ita  dispositum  esse  conten- 
dit, ut  plurimum  iis  respondeat  instru- 
mentis , quae  fidium  nomine  veniunt , 
altera  vero  ita  esse  comparatum  asserit, 
ut  sola  glottidis  dilatatione  , atque  coar- 
ctatione varii  sonorum  toni  tibiarum  in- 

star  emergant.  Verum  ut  suam  quisque 
sententiam  exornaret,  ut  metam  attin- 
geret, ut  triumphum  ageret,  quid  non 
molitus  est  ? quam  non  modo  laryngis , 
sed  proximarum  partium  Anatomen  per- 
volvere , eamque  magis  magisque  pro- 
vehere non  elaboravit  (7)  ? 

His  tamen  doctrinis  , quas  vix  cal- 
let sedulus  ac  solertissimus  Anatomicus  , 
quonam  pacto  utetur  Philosophus,  ubi 
ei  ex  officii  necessitate  de  homine  , ejus- 
que  partibus , ac  maxime  de  sensuum 
discrimine,  atque  actionibus  tractandum 
occurrat?  Idcirco  quod  saepenumero  ac- 
cidit , mirari  desino , tam  absona , tam 
distorta,  tam  veritati  adversantia  in  plu- 
ribus philosophantium  scriptis  inveniri  , 
quippe  cum  res  nunquam  de  visu  co- 
gnitas, confuseque  perceptas  nonnisi  per- 
peram explicari  verbis  contingat. 

At  vero  si  ceteris  facultatibus  Theo- 
logiae praesertim  , atque  Philosophiae 
utilis  est  Anatome  , Rei  certe  medicae 
non  utilis  modo,  sed  necessaria  omnino 
censenda  est.  Id  persuasum  apprime  fuit 

primis  illis  Medicinae  parentibus , qui 
quantum  illorum  temporum  superstitiosa 
quaedam  religio  patiebatur,  eam  naviter 
coluerunt , licet  ob  infrequentem , ac  ru- 
dem cadaverum  humanorum  sectionem- 
minus  quam  ipsi  optaverant,  in  hac  ar- 
te proficere  potuissent . Hinc  Magister 
summus  Hippocrates  ( k ) ingenue  olim  , 
more  scilicet  magnorum  virorum,  fateri 
non  dubitavit,  se  suturis  deceptum  fuis- 
se . Quod  quidem  quam  facile , quam 
frequenter , quam  periculose  contingere 
potest  Medico  viscerum,  ac  partium  cor- 
poris positum , structuram  atque  usum 
ignoranti  ! 

Non  is  ego  sum , qui  aut  censeam , aut 
postulem  ita  a singulis  Medicorum  Ana- 
tomen  tractandam , atque  colendam  es- 
se, ut  vas  nullum,  fibrilla  nulla  sit  prae- 
tereunda, quin  aut  illud  specillo  tente- 
tur , aut  haec  acutiore  vitro  optico  sub- 
tilius disquiratur . Haec  tam  solers , at- 
que exquisita  tractatio  iis  unice  relin- 
quatur, qui  vel  ex  instituti  necessitate 
demandatam  sibi  provinciam  exornare  te- 

nentur,  vel  nomen  suum  praeclaro  ali- 
quo invento  posteritati  hominum  com- 
mendare elaborant . Non  tamen  cum  cli- 
nicis eo  usque  indulgenter  paciscar , ut 
si  quem  forte  sibi  primo  occurrentem  de 
re  anatomica  librum  , ne  terminorum 
forte  novitate  aliquando  percellantur  , 
sublegerint,  vel  sudariolo  naribus  appo- 
sito theatralem  quampiam  anatomicam 
administrationem  uno  oculo  inspexerint, 
eos  vel  Anatomicos,  vel  quantum  Cli- 
nicae exercendae  par  esse  potest,  anato- 
mico pulvere  conspersos  existimem . Me- 
dica nostra  Anatome  sedula  atque  fre- 
quenti humanarum  partium  tractatione, 
vel  saltem , quando  id  omnibus  nec  fa- 
cile est,  neque  accommodatum,  earum- 
dem  consectarum,  quod  non  inficias  ibo, 
assidua,  intentaque  inspectione  dumtaxat 
addiscitur . 

At  cui  bono  , inquiunt  , tantus  la- 
bor , tot  ac  tanta  subeunda  valetudinis 
pericula,  cum  Clinicos  celeberrimos,  at- 
que felicissimos  vel  ipsa  Empirica  se- 
cta se  habuisse,  atque  haber^  jactitet? 

Cui  bono  in  medicina  facienda  Anato- 
me?  Ei  plane,  cui  lumen  in  tenebris, 
cui  dux  in  via  ancipiti,  cui  acus  magne- 
tica  in  nauticis : & quamquam  sine  lu- 
mine , sine  dute , & sine  magnetica 
pyxide  contigit  aliquando  , ut  quisquam 
metam  attigerit  , non  idcirco  minus  il- 
lorum improbanda  temeritas  , qui  istius- 
modi  subsidiis  liti  detrectant . 

Celeberrimos  in  vulgus  maxime , ac 
si  libet,  felicissimos  Empiricos  credimus 
iis  potissimum  in  morbis  brevibus  Sc 
acutis , in  quibus  plus  fortunam  sibi  vin- 
dicare, quam  artem  cum  Celso  (7)  com- 
perimus . At  cave  ne  ultra  quarundam 
febrium  genus , aut  similis  farinae  mor- 
bos eorundem  opera  utaris  (m) . Mitto  nunc 
hisce  nostris  temporibus , atque  hic  po- 
tissimum egregie  , sapienterque  cultam 
illustrem  ac  primigeniam  Medicinae  par- 
tem , Chirurgiam , cui  contentorum  A- 
natome  multum,  continentium  plurimum 
opitulatur. 

Quid  in  plurimis,  atque  complicatis- 
simis  cerebri , ejusque  partium  incommo- 

dis?  quid  in  oculorum,  atque  aurium 
abditissimis  vitiis  ? quid  in  vocis  atque 
deglutitionis  laesionibus  ? quid  in  mam- 
marum affectionibus  (n)  ? quid  in  pulsus 
& respirationis  anomaliis?  unde  gravium, 
atque  frequentium  cordis  vitiorum  tum 
diagnosim  , tum  discrimina,  praeterquam 
ex  Anatome  , haurire  poterunt  ? Quo  pa- 
cto in  vasta  abdominis  amplitudine , & 
singulorum  viscerum  positus,  & certos 
fines,  & cujuscumque  vel  male,  vel  be- 
ne se  habentis  habitus , & universorum 
in  se  mutuam , ac  respondentem  actio- 
nem nisi  ex  Anatome  percipient  ? 

Quid  absque  Anatome  dicendum , at- 
que adeo  agendum  foret,  ut  unum  in- 
ter plurima  recenseam,  si  quis  recurren- 
tibus maxime  post  cibum  ventriculi  do- 
loribus atque  anxietatibus , perpetuo  vo- 
mendi stimulo  cruciaretur?  Huic  diutius 
vexato,  & scirrhosum  tumorem  in  ven- 
triculo praesertim  circa  pylori  antrum  , 
& mortem  praediximus.  Coram  iis  lo- 
quor, qui  me  haec  dicentem  audiere  , 
consecanti  vero , servantique  fidem  mihi 


testes  ac  socii  adfuere  atque  auctores 
fuimus,  ne  festinatum  interitum  per  pro- 
pinata remedia  (o)  vana  salutis  spe  ur- 
gerent , sed  labantem , ne  citius  gravius- 
que  rueret,  protrahere  curarent.  Quam 
Medicus  tollere  aegritudinem  non  valet, 
curet,  ne  exasperet,  ne  periculum,  quod 
praecavere  nititur , advocet  & augeat  . 
Vos  id  mihi  singulos , atque  universos 
facile  assentiri  intelligo , quod  etsi  ita  es- 
se pluribus  verbis  disserendum  esset , ta- 
men in  tanta  rerum  luce  brevi  conficien- 
dum putavi , ne  vobis  patientia  vestra 
nimium  abuti  videar.  Ad  vos  itaque  me 
converto , Ephebi , & Medicinae  Candi- 
dati, ad  vos,  inquam,  a quibus  non  so- 
lum, sed  maxime  Anatomen  esse  colen- 
dam contendo . Vestra  haec  aetas  neces- 
sariis negotiis  vacua,  laboribus  atque  se- 
dulitati perquam  idonea , hujusce  facul- 
tatis studio  ultro  omnis  est  impendenda. 
Nunc  pro  totius  vitae  cursu  lumen  ac- 
cendite , nunc  ad  eam  degendam  res  ne- 
cessarias parate.  Vos  Italorum  Anatomi- 
corum gloriae  haeredes,  vos  estote  facto- 


rum  imitatores,  vos  quae  patriae,  quae 
civibus,  quae  rei  medicae,  quae  vobis 
metipsis  debetis , sedulo  perpendite  , ut 
nec  curis,  nec  laboribus,  nec  vigiliis  par- 
catis. Tanto  id  vobis  alacrius  navandum 
censeo,  quanto  cum  rem  anatomicam  pro- 
pono, praestantissimam  facultatem  com- 
mendo , qua  divinorum  in  humano  cor- 
pore operum  dignitatem,  atque  excellen- 
tiam intuentes  , ineffabilem  Conditoris 
sapientiam  vel  coecis  hominum  menti- 
bus luculentissime  vos  esse  demonstratu- 
ros confido . Hac  eadem , quod  ad  Phi- 
losophum attinet,  non  tam  apertissime 
quae  obvia , sed  propius  veritati , quae 
abdita  sunt,  atque  difficillima  enodan- 
tur, ac  exponuntur.  Hujusce  lumine  & 
ductu  humani  generis  conservationi  di- 
catae rei  medicae,  artium  omnium  op- 
time meritae  fundamenta  jaciuntur.  Vos 
denique  ad  id  colendum  adhortor,  quod 
ignorare  quodcumque  puduit  aevum,  quod 
summopere  callere,  hac  maxime  tempe- 
state, regnum  nullum,  regio  nulla , nul- 
la civitas,  nullum  pene  oppidum  non 


gloriatur,  quod  tandem  addiscere  Viri 
summi,  & Reges  non  dedignantur. 

Sin  vos  difficultas  absterret , aut  me 
praeeuntem  sequimini , aut  si  ita  lubet , 
( iterum  repeto , & libenter  repeto  quod 
toties  alias  dixi ) mecum  ad  hanc  spar- 
tam  contendite 5 vos  me  manu,  voce,  ca- 
lamo vel  ducem,  vel  socium,  vel  adju- 
torem habebitis.  Nihil  antiquius  unquam 
in  animo  firmiter  habui , quam  ut  ve- 
stris commodis  inservirem.  Id  meum  in- 
genium postulat,  id  concreditum  mihi 
munus  exquirit  , id  vestra  , Praeses  am- 
plissime , ac  rei  litterariae  Moderatores 
sapientissimi , auctoritas  decernit,  qui  huc 
quidem  pro  eximia  vestrorum  animorum 
humanitate  vosmet  contulistis , ut  ego 
sentiam,  aliique  intelligant,  quantum  in- 
ter ceteras  facultates , quas  omnes  in 
oculis  habetis,  vobis  cordi  sit  anatomica 
disciplina.  Pro  tanto  igitur,  ac  tam  sin- 
gulari in  nos  , nostramque  facultatem 
collato  beneficio  , non  est  cur  verbis  la- 
borem debita  humanitati,  atque  virtuti 
vestrae  gratiarum  officia  solvere.  Neque 


enim  paucis  expedire  me  possem , pluri- 
bus id  praestare  temporis  angustiae  ve- 
tant: illud  accedit,  quod  istiusmodi  of- 
ficium mereri , quam  audire  malitis . Qua- 
re huic  vestrae  moderationi  auscultabo  , 
& re , re , inquam , anatomica  pro  mea- 
rum virium  tenuitate  excolenda  curabo , 
ut  gratias  vobis  referam,  atque  habeam 
sempiternas . 

ADNOTATIONES. 


,„D  e usu  partium  lib.  I , & De  foetuum  format. 

cap.  vi . 

(£)  Haec  novorum  dentium  origo  ac  dispositio 
adeo  Veteribus  ignota  erat,  ut  ex  iis  nonnulli  et 
quidem  principes  viri  tradiderint  ex  deciduorum  ra- 
dice novos  dentes  originem  nancisci.  Hanc  veterum 
sententiam  primum  redarguit  Fallopius , accuratius 
deinde  novorum  originem  ac  sedem  indicavit  Eusta- 
chius , denique  pleno  in  lumine  collocavit  Albinus  . 
Novorum  itaque  dentium  origo  licet  a primordiis 
minime  pateat , tamen  in  maxillis  horum  germina 
inesse  plures  suadent  accuratissimae  observationes  , 
e quibus  adversus  Epigenesistas  recte  , ac  juxta  na- 
turae leges  inferri  posse  videtur  partes  omnes  in 
embrionibus  reperiri , quae  postea  evolvuntur,  ac  se 
produnt . Neque  id  tantummodo  comprobatum  est , 
verum  potissimum  immortalis  vir  Spallanzanius  ( DUr 
serta\ioni  di  Fisica  animale  e vegetabile  Tom.  ii  pag.  io , 
ii  , 18  , & seq. ) accuratissimis  observationibus,  ac 
summo  Philosopho  dignis  ostendit  in  quibusdam  ani- 
mantibus etiam  ante  foecundationem  germina  , seu 
foetus  ipsos  reperiri , qui  masculino  accedente  se- 
mine sensim  evolvuntur , ac  in  naturalem  inde  ma- 
gnitudinem explicantur  ; ipsemetque  aureis  experi- 
mentis, ac  propemodum  novis  obtinuit,  ut  plura  inde 

animalia  artificiose  ortum  ducerent,  licet  cum  mari- 
bus faemellae  nullam  antea  communicationem  habuis- 
sent . Verum  ut  in  viam  redeamus , novi  dentes  in 
embrionibus , qui  nondum  maturitatem  attigerint , 
molles,  ac  fere  gelatinosi  primum  apparent,  atque  in 
nuperrime  natis  incisores  non  a prioribus , seu  deci- 
duis seclusi,  sed  saepe  in  eorumdem  praesepiolis  in- 
simul constituti,  qui  nisi  temporis  progressu  ab  as- 
surgentibus septis  segregantur,  propriisque  inde  in 
cavernulis  reconduntur . Crassescunt  inde  sensim,  non- 
nihil lata  cavaque  basi,  apice  quodammodo  contra- 
cto serratoque , atque  ubi  eam  nacti  sunt  magnitu- 
dinem, quae  eorumdem  eruptioni  proxima  est,  tunc 
priores  urgent,  impelluntque . Nimirum  singulis  qui 
suo  sunt  tempore  casuri , singuli  subsunt  inferius  , 
superius  autem  superstant  successuri  ( Tab.  I ) inter- 
stitio osseo  a prioribus  disclusi . Hoc  sensim  utplu- 
rimum  urgent  novi,  atque  pervadunt,  sensimque 
erodunt,  ex  parte,  saltem  radicem  priorum.  Hinc  fit 
ut  ii  sensim  vacillare  incipiant , postea  magis  ma- 
gisque, quo  plus  ipsis  radicis  adimitur,  donec  avel- 
lantur, aut  decidant.  Quae  res  imposuit,  fecitque, 
ut  Riolanus  ( Comm.  de  Ossibus  cap.  ii ) recte  se 
monere  crederet,  dentes  pueris  vacillantes  non  filo  sur- 
sum trahendos  , sed  in  transversum  frangendos  , ut  radix 
relinquatur,  quasi  ex  ipsa  succrescere  novi  dentes  de- 
berent , cum  contra  res  sit , radicesque  ex  corpore 
dentis,  non  dens  ex  radice  succrescat. 

Deciduis  evulsis  novi  erumpunt  propriis  praese- 
piolis innixi , cum  illa  deciduorum  penitus  oblite- 
rentur . Ut  autem  haec  novorum  dentium  dispositio 
clariori  in  lumine  collocetur , pueri  maxillarum  de- 
lineationem exhibemus,  in  quibus  et  decidui  et  no- 

vi  sua  in  sede  constituti  luculenter  admoclum  con- 
spiciuntur. Immortalis  vir  Albinus  cum  scriptis , tum 
figuris  spartam  hanc  Academicis  suis  adnotationibus 
( lib.  ii  cap.  I ) mirifice  exornavit , nostrasque  ob- 
servationibus illius  quammaxime  convenire  non  semel 
intuiti  sumus , ideoque  illos  ad  tantum  auctorem 
libenter  remittimus,  qui  de  cientibus  plura  digno- 
scere cupiunt . 

(c)  A peculiaribus  illis  observationibus  hic  de- 
clinamus , quae  ad  infantes  pertinent , qui  dentati 
nascuntur.  Harum  nonnullas  recenset  immortalis  Hal- 
lerus  ( Elem.  Physiol.  lib.  xvnl  Sect.  I §.  xv)  . Nos 
etiam  postremis  hisce  diebus  infantem  vidimus  , qui 
cum  incisoribus  maxillae  superioris  ab  utero  matris 
egressus  erat . 

( d 3 Licet  hodie  prorsus  explosa  sit  eorum  sen- 
tentia , qui  Hermaphroditos  in  rerum  natura  esse 
docent,  tamen  quidam  interdum  occurrunt,  quorum 
partes  generationi  inservientes  ita  conformatae  sunt , 
ut  maribus  ne , an  foeminis  accensendi  ii  sint  , ma- 
ximum dubitationis  locum  relinquant.  Peculiares  hu- 
juscemodi conformationes  omni  aetate  variis  dispu- 
tationibus ansam  praebuere  , nec  adeo  rarae  de  se- 
xu definiendo  haesitationes , ac  controversiae  con- 
tingunt. Postremis  hisce  temporibus  in  praeclarissi- 
ma Italiae  Urbe  nobilissima  Matrona  infantem  enixa 
est , quem  cum  puerum  esse  primum  omnibus  nun- 
ciatum  esset , postea  ex  partium  generationi  addi- 
ctarum structura  nonnulli  puellam  esse  contende- 
bant . Hinc  factum  est  , ut  parentes  quamplures 
praestantissimos  Viros  consulerent , qui  cum  omnia 
rite  perpendissent , fere  omnes  in  eam  sententiam 
descendere,  ut  eum  masculum  judicarent,  quod  fuit 

etiam  judicium  nostrum  per  litteras  parentibus  de- 
claratum. Haec  observatio  in  mentem  revocat  eam 
Sane  peculiarem  , quam  cl.  Morandus  ( Memoires  de 
V Acadcmie  Royale  des  Sciences  an.  17*50  pag.  109) 
de  Michaele-Anna  Drovartio  adduxit , quamque 
hic  eo  libentius  profero  , quia  mihi  pluries , ac 
diligenter  illum  pseudohermaphroditum  observare, 
imo  et  ejusdem  partes  generationi  inservientes  au- 
ditoribus meis  Patavii  ann.  1769  publice  ostende- 
re, ac  explicare  datum- fuit.  Id  autem  eo  feci,  ut 
si  forte  in  similia  inciderent , hujusmodi  exemplo 
edocti , prudentes  in  judicium  vocati  sententiam 
ferrent . In  hisce  enim  judicandis  vel  peritissimi  in- 
terdum decipiuntur . Quae  itaque  solliciti  tunc  ob- 
servavimus et  praesertim  partium  delineationem , 
quam  tunc  ex  ipsa  natura  instituere  curavimus , 
cum  alias  occasio  defuerit,  nunc  Morandi  descri- 
ptioni ac  Tabulis  adjicere  haud  inopportunum  duci- 
mus , maxime  quia  nonnulla  nos  ejusdem  scriptis 
addere  possumus  , quae  Drovartii  aetas  ipsi  Moran- 
do , cum  scriberet , suppeditare  nequivit.  Sic  ita- 
que Morandus  : 

Michel-Anne  Droiiart,  ne  de  pauvres  gens  sur  la 
Paroisse  de  Sainte  Marguerite  a Paris,  age  de  seize 
ans,  etoit  habille  en  fille , et  passoit  pour  telle , 
lorsque  le  bruit  se  repandit  qu’elle  etoit  Herma- 
phrodite : je  Tai  visitee  , et  voici  ce  que  j’ai  obser- 
ve.  Droiiart  a une  verge  placee  ou  elie  1’est  natu- 
rellement  dans  un  male  au  bas  de  la  commissure  des 
os  pubis , couverte  des  tegumens  ordinaires  , avec 
les  deux  corps  caverneux,  un  gland  toujours  decou- 
vert , et  assez  de  prepuce  pour  le  recouvrir  presque 
en  entier  a sa  partie  superieure. 

Ce  gland  n’est  pns  plus  large  a la  couronne  qu’a 
la  pointe  (i);  il  n’est  point  perce,  il  a seulement 
a sa  pointe  , et  un  peu  au  dessous , une  petite 
depression  a recevoir  une  lentille  , laquelle  , dimi- 
nuant de  largeur,  est  continue  avec  une  rainure,  ou 
sillon  a la  peau  , propre  a recevoir  la  convexite'  du 
canal  de  1’uretre  , s’il  y etoit . 

Deux  piis  de  peau , qui  font  les  bords  de  la  rai- 
nure , forment  une  espece  de  double  frein  plus  court 
que  la  verge , qui  la  tient  courbee  au  dessous , et  le 
gland  tres-incline  en  bas  . 

La  verge  et  le  gland  ont  ensemble  deux  pou- 
ces  de  longueur  (a)  hors  le  temps  de  1’erection  , et 
trois  pouces  et  demi  en  pleine  erection  , pendant 
laquelle  le  ligament  suspenseur  de  Vesale  estsensible. 

Une  portion  de  peau  , plus  epaisse  et  plus  ron- 
de  que  ne  le  seroient  les  levres  d’une  vulve , ac- 
compagne  de  chaque  cote  , et  depuis  la  racine  de 
la  verge  la  gouttiere  ou  manque  1’uretre  ; et  dans 
Jeur  jonction , cela  represente  assez  exactement  la 
fente  , ou  vulve  feminine  totalement  cachee  par  la 
verge  Iorsqu’elle  est  pendante  (3). 

(1)  Ita  aetate  annorum  sexdecim , postea  in  obtusum  apicem 
quodammodo  se  conformavit , ut  coronae  latitudo  glandis  api- 
cem longe  superaret  . Quod  de  glande  , idem  & de  reliquis 
dicendum  ; nam  viginti  annorum  <tadio  partes  eo  magnitudinis 
devenere  , ut  earumdem  figura  Morandi  tabulis  minime  respon- 
deret : quod  praesertim  in  causa  fuit , ut  iterum  partes  illas 
delineatas  exhiberem  . 

(2)  Haec  longitudo  creverat  adeo  , ut  extra  erectionem  trium 
digitorum  pollicum  dimensionem  aequaret . Huic  autem  longi- 
tudini erectio  proportionate  respondebat . 

(3)  Fortasse  dum  recta  staret  a superioribus  ad  inferiora  in- 
spiciendo , mentulae  positio  impedimento  erat , ne  fissura  ob- 

II  n’y  a surement  point  de  testicules  sous  cette 
peau , et  cependant , en  Ia  prenant  dans  toute  son 
epaisseur  , on  touche  sensiblement  , depuis  les  an- 
neaux  et  des  deux  cotes , une  espece  de  cordon 
spe'rmatique  (4)  , dont  on  peut  distinguer  les  trois 
vaisseaux , qui  semblent  se  perdre  dans  la  peau . 
Cette  structure  posce , il  est  bien  difficil  que  les  te- 
sticules soient  dans  le  ventre  . 

II  y a deux  pouces  et  demi  de  distance  du 
bout  du  gland  a une  ouverture  cachee  par  la  fen- 
te,  qui  a ete  decrite,  et  qu’on  aper^oit  en  ecartant 
les  deux  portions  de  peau , qui  descendent  des  deux 
cotes  de  la  verge  , et  qui  representent  les  levres  de 
la  partie  feminine. 

Cette  ouverture , aux  nymphes  pres  qui  man- 
quent , represente  h.  peu  pr£s  1’entree  du  vagin  d’u- 
ne  petite  fille , qui  vient  au  monde  , et  porte  a sa 
partie  inferieure  une  caroncule  ronde  , grosse  com- 
me un  pois  (■)),  d’un  rouge  vif,  sans  aucune  mem- 
brane  , ni  partie  de  membrane  circulaire . 

Ce  petit  vagin  permet  sans  peine  1’introduction 
du  petit  doigt , avec  lequel  on  en  touche  le  fond , 


servaretur  ; at  juxta  finitorem  cruribus  inflexis  disjectisque  , ut 
in  Tab.  II  & III •,  ita  partes  hae  se  habebant,  ut  admodum  di- 
stincte infra  glandis  apicem  fissura  conspiceretur  . 

(4)  Pluries  ut  vasa  semen  deferentia  ad  inguina  circa  abdo- 
minalem anulum  invenirem  , inquisivi ; verum  nihil  hujusce- 
modi mihi  unquam  invenire  datum  fuit.  Fortasse  major  iis  lo- 
cis pinguedinis  accessio  prohibuit , ne  mihi  ea  , quae  ipsimet 
Morando  contigit , percipere  licuerit . 

(J)  Longe  minor  haec  caruncula  erat , cum  ejusdem  magni- 
tudo lentis  granum  haud  aequaret . Fortasse  ejusdem  imminu- 
tio aetati , aliive  caussae  tribuenda  est . 


qui  fuit  un  cul-de-sac  arrondi , comme  le  seroit  le 
bout  d’une  portion  de  gand  , qui  recouvre  un  doigt. 
On  ne  sent  au  dela  ni  ouverture , ni  partie  saillan- 
te  en  forme  d’orifice  (6) ; cependant  il  faut  qu’il 
soit  perce'  au  fond  , et  qu’il  y ait  un  canal  plus 
long  que  le  vagin  meme , puisqu’une  bougie  que 
l’on  y a mis  devant  moi , y est  entree  plus  de  qua- 
tre  pouces  . 

C’est  dans  ce  vagin  que  s’ouvre  le  conduit  des 
urines;  mais  on  ne  sait  point  precisement  dans  quel 
endroit;  car  quelque  effort  que  l’on  fasse  pour  de- 
couvrir  le  meat  urinaire  en  ouvrant  1’orifice,  on  ne 
peut  1’appercevoir  : peut-etre  est-il  au  fond  du  vagin 
meme ; et  ce  qui  pourroit  le  faire  croire  , c’est 
qu’en  portant  une  sonde  dans  le  vagin  pour  en  con- 
noitre  la  profondeur  , sans  avoir  intention  de  trou- 
ver  le  meat  urinaire  , et  la  sonde  etant  entree  de 
pr£s  de  trois  pouces , 1’urine  est  venue  par  la  son- 
de  : dans  l’idee  de  la  structure  ordinaire  a la  fera- 
me,  j’aurois  suivi  une  autre  direction- 

Etant  sur  que  la  sonde  etoit  dans  la  vessie  , je 
l’ai  retiree  pour  voir  le  jet  naturel  de  1’urine  , qui 
etoit  presque  aussi  gros  que  le  comportoit  toute  la 
rondeur  du  vagin  meme  ; j’ai  reporte  la  sonde  une 


(6)  Intrusione  digiti  minimi , quem  tunc  Morando  in  vagi- 
nam inducere  tantummodo  datum  fuit , forsan  corpusculum  il- 
lud tangere  nequivit  , quod  nos  postea  digito  indice  , vel  me- 
dio apertissime  invenimus . Siquidem  in  vaginae  fundo  cor- 
pusculum percipiebatur  , praesertim  si  tunc  conatu  aliquo  Dro- 
vartius  tussim  excitaret,  quod  sede,  figura,  ac  resistentia  ute- 
ri cervici  propemodum  respondebat  . Experimentum  hoc  semel 
atque  iterum  , iterumque  instituimus  , semperque  idem  a nobis 
detectum  est . 

seconde  fois  jusqu’ou  elle  a pu  penetrer  , et  tant  le 
vagin  que  le  canal , qui  est  au  dela , m’ont  paru 
determines  de  Ia  longueur  de  quatre  doigts  (7) : 
cette  seconde  exploration  a cte  suivie  d’un  peu  de 
sang , et  l’Hermaphrodite  s’est  plaint  d’une  petite 
douleur  , qui  n’a  pas  eu  la  moindre  suite . 

Plusieurs  Anatomistes  ont  fait  la  raeme  tentative 
que  moi , et  la  me  me  chose  est  arrivee;  d’ou  il  sem- 
bleroit  permis  d’inferer  que  le  canal  de  1’uretre 
masculin  manquant  entierement  a la  verge  , il  com- 
mence  dans  1’interieur  du  vagin  , sans  pouvoir  etre 
apertu , et  reprend  son  cUiibre  ordinaire  jusqu’a  Ia 
vessie  • 

L’intervaIIe  du  bord  inferieur  de  la  petite  vulve 
a Panus,  que  les  Anatomistes  appellent  le  pc.nn.ce , a 
un  pouce  et  demi  d’etendue;  ce  qui  ne  ressemble 
pcflnt  au  perinee  feminin  . Toutes  ces  parties  ont  a 
leurs  bords  des  poils  noirs,  tels  que  son  age  de  sei- 
ze  ans  le  comporte;.  il  y en  a une  petite  touffe  au 
dessus  , et  a la  racine  de  la  verge . 

A l’egard  des  fonctions  de  ces  parties , voici  ce 
que  j’ai  observe  . L’Hermaphrodite  a souvent  a son 


(7)  Haec  quatuor  digitorum  dimensio  , ni  plurimum  fallor, 
haud  recte  pro  vaginae  , urethraeque  tantummodo  longitudine 
recipienda  est  • Catheterem  per  vaginam  , urethramve  in  vesi- 
cam Morandus  induxit , in  eamque  adeo  illum  impulit , ut  for- 
masse in  oppositum  , intimumque  vesicae  parietem  impetum  fe- 
cerit , unde  sanguinis  guttulae  ; hinc  longitudinem  catheteris 
intra  vesicam  quis  definire  poterit  ? Non  igitur  quatuor  digito- 
rum dimensio  urethrae  potissimum  longitudini  adeo  tribuenda 
est  , ut  inde  recte  inferatur  incessum  ejusdem  intra  vaginam 
usque  ad  vesicam  eamdem  ac  in  homine  directionem  , ac  lon- 
gitudinem habuisse . 


reveil  de  1’e'rection  plus  ou  moins  forte,  qui  se  sou- 
tient  environ  une  heure  de  suite;  il  en  a aussi  lors- 
qu’il  est  en  compagnie  de  jeunes  filles , qui  lui  plai- 
sent ; il  ne  se  soucie  point  de  se  la  provoquer  hors 
de  ces  deux  circonstances  , et  dit  que  celii  lui  est 
fort  difficile  , quoique  possible . Il  dit  qu’a  la  fin 
de  1’erection  il  sent  au  dedans  un  chatouillement 
tres-vif,  qui  lui  fait  plaisir,  et  que  dans  ce  temps- 
Ia  il  lui  semble  que  quelque  chose  de  chaud  s’e'chap- 
pe , sans  qu’il  sache  dans  quelle  partie . On  lui  a de- 
mande'  si  apres  cette  sensation  il  n’etoit  point  mouil- 
le  par  l’ouverture  feminine , il  a repondu  que  non  (8) ; 


(8)  Quod  ipsi  Morando  asserere  nescivit,  nobis  pluries  af- 
firmavit, cum  ipsemet  per  hanc  sensationem  humorem  per  ri- 
mam ex  cujus  vellicatione  voluptatis  sensu  afficiebatur , fer- 
tissime effundere  asseruisset . Quarum  rerum  ignoratio  cum  ali- 
is , quae  tunc  observabantur  , fortasse  Morandum  induxit  , ut 
Drovartii  sexum  in  masculinum  potius  , quam  in  foemininum 
vergere  existimaret  . A qua  Morandi  sententia  nos  declinare 
cogunt,  & corpusculum  in  vaginae  fundo  jam  descriptum,  quod 
uterum  fuisse  nullus  dubito  ; & menstruales  ejusdem  evacua- 
tiones , quae  licet  parce  fluerent , tamen  ultra  tertium  diem 
perstitisse  certo  observavimus  ; denique  & barbae  defectus  , si 
paucos  rarosque  pilos  demamus  a Morando  descriptos  , qui  ut 
in  pluribus  faemellis  occurrunt,  ita  in  ejusdem  facie  conspicie- 
bantur . Caeterum  peculiaris  propamodum  erat  & curiosa  adeo 
sexuum  commixtio  ut  si  attente  ex  una  parte  Drovartius  obser* 
varetur , faemellae  , eX  altera  vero  masculi  figuram  exhiberet . 
Pars  enim  faciei  dextara  , quae  sinistra  nonnihil  turgidior  erat 
fere  imberbis , levisque  ac  tenui  rubore  suffusa  conspiciebatur : 
Laeva  vero  contractior  , aliquantulum  rugosa  , pilis  non  adeo 
raris  , firmisque  conspersa  , atque  adeo  ab  opposita  distincta  , 
ut  ab  hac  parte  Michaelem,  ab  altera  vero  Annam  Drovartiuna 
diceremus  . Quod  de  facie  idem  & de  reliquis  dicendum  : dex- 

cependant'  on  pourroit  croire,  que  Pevacuation  se 
fait  dans  le  petit  vagin ; car  sa  chemise  est  tr£s- 
souvent  tachee  , ce  que  quelques-uns  ont  cru  etre 
des  fleurs  blanches . II  n’est  point  du  tout  sensible 
a 1’introduction  du  doigts  dans  la  partie  feminine  , 
mcme  aux  mouvemens , que  I’on  feroit  pour  1’exciter . 

Cette  circonstance,  jointe  aux  suivantes,  denote 
(fue  le  sexe  masculin  domine  : il  a la  marche , le 
maintien , les  gestes , la  voix  d’un  garpon , une  in- 
clinatiori decidee  pour  les  filles , la  poitrine  tr&s- 
plate  , pas  la  plus  legere  apparence  de  tetons  de  fil- 
le  , et  quelques  commencemens  de  barbe  au  men- 
ton  et  h.  la  levre  superieure  : pe  qui  me  fait  croi- 
re en  meme  temps  qu’il  n’a  pas  de  matrice  , c’est 
qu’il  se  porte  tres-bien  , et  qu’il  ne  sent  aucun  avant- 
coureur  des  regles  (p) , ni  aucune  des  incommodi- 
tes,  qui  seroient  causees  par  leur  defaut  dans  une 
fille  decidee  , et  agee  de  seize  ans . 

Cependant  il  y a une  sorte  de  melange  bizarre 
des  deux  sexes  dans  tous  les  pointes^  car  le  bassin 
osseux  du  bas  ventre  paroit  un  peu  plus  evase  qu’il 
ne  doit  1’etre  naturellement  dans  un  garpon;  et  con- 
ciderant les  deux  cuisses  ensemble , il  semble  que 
l’une  tient  de  celle  du  garpon , et  1’autre  delafille. 

te ra  enim  mamma  turgidior  erat,  quam  sinistra,  ejusdemque 
papilla  crassior  magisque  exporrecta  : sic  latus  dexterum  & op- 
posito plenius,  & elatius;  quemadmodum  & respondens  femur 
aequale  , molle  , turgidulum  , nullis  donatum  pilis  , ubi  in  si- 
nistro omnia  plane  diversa  apparebant . Quod  autem  attinet  ad 
figuram  , incessum  , vocem  , & actiones  , ejusdemque  erga  mu- 
lieres propensionem , haec  omnia  ita  se  habebant  , ut  ne  vel 
liilum  ab  iis  recederent,  quae  a Morando  scripta  sunt,  quae- 
que mirum  in  modum  masculino  sexui  conveniebant . 

(9)  Contraria  nos  prorsus  observavimus  . (A7ot.  ant.) 

Je  m’en  tiens  a Ia  simple  description  des  parties: 
l’on  a tant  raisonne  sur  pareils  phenomenes  sans  rien 
eclaircir,  que  j’ai  cru  ne  devoir  etre  qu’observateur. 

(e)  In  perscrutanda  humani  cerebri  structura  , 
ejusdemque  partibus  omnibus  evolvendis  , discernen- 
dis , sujsque  nominibus  designandis,  tanta  cum  lau- 
de versatus  est  Vir  celeberrimus  Vincendus  Mala- 
carne  ( Encefalotomia  nuova  universale.  Torinoi78o), 
ut  sedulitate  , diligentia , ac  nova  rerum  copia  cae- 
teros  , qui  ipsum  praecessere , si  non  anteire  , certe 
nemini  locum  cedere  videatur. 

(/)  Perillustris  Vir , & de  re  litteraria  optime 
meritus , qui  per  decem  annos  philosophiae  exhe- 
dram summo  cum  plausu  conscendit , me  convenit , 
desiderium  aperit  suum  , & qua  est  humanitate  ro- 
gat, ut  ei  anatomen  cerebri  patefaciam.  Humanissi- 
mo , atque  admodum  docto  Viro  parere  volupe  ad- 
modum est . Hinc  anatome  instituta , dum  callosum 
corpus , thalamos  , corpora  striata  , ac  glandulam  pi- 
nealem , majori  qua  potui  diligentia  , atque  perspi- 
cuitate ostenderem,  ingenue  fassus  est  se 'longe  a 
veritate  alienam  de  iis  rebus  ideam  habuisse  , ideo- 
que  pluries  in  tradenda  philosophia  se  fuisse  dece- 
ptum , quod  quidem  ipsi  minime  contigisset , si  an- 
tequam auditores  doceret , anatomes  studium  prae- 
misisset . Hic  illustris  Vir  vivit  adhuc  , atque  uti- 
nam  diu. 

( g ) Tympani  historiam  inter  nuperrimos  propriis 
observationibus  exornavit , & auxit  cel.  Antonius 
Scarpa  in  Mutinensi  Archigymnasio  Anatomes  & Chi- 
rurgiae Professor  in  eo  Opere  , quod  inscripsit : De 
structura  fenestrae  rotundae  auris  , & de  tympano  se- 
cundario • 

(h)  Dominici  Cotunii  de  aquaeductibus  auris  hu- 
manae internae  Anatomica  dissertatio . 

(i)  Inter  Anatomicos  Scriptores  , qui  de  larynge 
optime  meriti  sunt , Morgagnus  certe  & Santorinus 
primum  sibi  vindicant  locum , cum  laryngis  histo- 
riae glandulas,  musculos,  cartilagines  propriis  addi- 
derint observationibus  . Nobis  vero  tantorum  Viro- 
rum vestigiis  insistentibus,  & pluries  ea  confirmare 
quae  ipsimet  tradidere  , & quaedam  etiam  peculia- 
ria interdum  observare  datum  fuit.  Nam  praeter 
fibrarum  fasciculos , quos  idoneis  in  cadaveribus  e 
musculis  stylopharyngeis  profectos  , & per  ligamen- 
ta superiora  lateralia  per  glottidem  profusos,  ut  alias 
( Explic.  Tabui.  Santorin.  Tab.  vi , Fig.  I , Iit.  EE  ) 
innuimus , & postea  etiam  confirmavimus , vidimus 
musculos  thyro-epiglottideos  Santorini  in  binos  fi- 
brarum fasciculos  sejunctos,  quorum  alter  & exte- 
rior pone  laryngis  ventriculos  fusus , circa  eosdem 
desinebat , alter  vero  & interior  , qui  per  epiglotti- 
dis ligamentum  inferius  laterale  versus  epiglottidem 
protendebatur : qui  fasciculi  e parte  media  , seu  po- 
tius ut  placuit  Santorino  , e thyro-arytenoideo  me- 
dio proficisci  protinus  videbantur.  Eodem  modo  mu- 
sculos crico-arytaenoideos  laterales , quemadmodum 
praestantissimus  Caldanius  ( Instit.  Physiol.  n.  164  not.  a ) 
habet , observavimus ; atque  ita  dispositos  , ut  ho- 
rum musculorum  anterior  & minor  non  tantum  a cri- 
coide  cartilagine  , quantum  ab  ipsa  thyroide  profi- 
cisceretur . Praeterea  non  modo  musculos  sterno- 
thyroideos circa  eorundem  initium  decussari  com- 
perimus  , ut  Santorinus  descripsit  ( Observat.  Anat. 
cap.  v §.  v ) • verum  ut  ea  musculorum  conjunctio 
valentior  foret,  consuluit  natura,  ut  imae  eorum 

partes  transversis  quibusdam  lacertosis  fibris  copu- 
larentur, quae  non  inepte  transversus  harum  muscu- 
lus dici  possent , qui  quamquam  tenuis  sit , conspi- 
cuum tamen  id  omne  habere  videtur  , quod  in  mu- 
sculis requiritur  ; siquidem  utraque  extrema'  tendi- 
nea , medium  autem  carnosum  est.  Musculus  hic, 
sive  fibrarum  fasciculus  arcte  superiori,  sterno  scili- 
cet thyroideo  nectitur , ut  ad  hujus  quodammodo 
contractionem  datus  esse  videatur.  Valentissimos  de- 
nique fibrarum  fasces  musculi  sterno-thyroidei  acce- 
dentes pharyngis  constrictori  infimo  usque  in  lineam 
illam  , quae  ad  posteriora  pharyngis  occurrit , sur- 
sum protensos  saepissime  vidimus-  Ac  cum  de  pha- 
rynge sermo  incidit  haud  alienum  puto  me  hic  ani- 
madvertere lacertum  , quem  Santorinus  e musculo 
glosso-pharyngeo  in  maxillarem  glandulam  descen- 
dentem delineaverat  (Tab.  vi,  Fig.  I,  lit.  h) , quem- 
que nobis,  cum  easdem  tabulas  evulgavimus,  vide- 
re datum  fuerat  nunquam , nos  non  modo  ex  uno 
tantum  latere  , sed  in  utroque  conspexisse  , eosque 
primum  die  19  Januarii  1779  Auditoribus  meis  pu- 
blice ostendisse  . 

(/t)  De  mortis  popularibus  lib.  V §.  14.  Autonomus 
in  Omilo  ex  capitis  vulnere  mortuus  est , die  decima  se- 
xta, in  media  aestate,  lapide  ex  manu  ictus  in  suturas 
in  medio  occipitis . Quare  non  animadverti  ipsum  secari 
opus  habere  : deceperunt  enim  me  suturae  habentes  in  se 
ipsis  'jaculi  laesionem  , postea  enim  conspicuum  id  fiebat  . 
Haec  Hippocratis  suae  hallucinationis  ingenua  con- 
fessio , ut  caeteros  omnes  , ita  praesertim  anatomi- 
cos admonet  , ut  non  solum  ea  in  tradenda  Anato- 
me  , quae  naturaliter  se  habent , verum  etiam  quae 
praeter  naturam  sunt,  auditoribus  suis  ostendant,  ne 

forte  ab  iis  quae  optime  licet  aliquando  praeter  con- 
suetudinem constituta  sunt,  facile  decipiantur . Nam 
si  suturae  habentes  in  se  ipsis  jaculi  laesionem  de- 
ceperunt Hippocratem , quam  facilius  in  capitis  vul- 
neribus plures  suturae  praeter  consuetum  naturae  or- 
dinem occurrentes  diligentem  etiam  observatorem 
decipere  poterunt?  Hac  itaque  de  caussa  nos  singu- 
lis annis,  quotiescumque  tulit  occasio,  ut  peculiaria 
quaedam  in  cadaveribus  occurrerent , ea  semper  sin- 
gillatim  indigitavimus , explicavimusque  : Praesertim 
vero  in  osteologia  explananda  peculiare  adulti  ho- 
minis cranium  exhibemus , in  quo  cum  plures  prae- 
ternaturales  suturae  , et  ossa  occurrant  , quam  se- 
cundum naturam  sint,  adolescentes  moneantur,  ne 
praecipiti  judicio  in  capitis  vulneribus  pro  fracturis 
aliquando  habeant,  quae  interdum  suturis  peculiari- 
bus tantummodo  debentur . Ac  ne  praeternaturalem 
hanc  hujusce  cranii  observationem  silentio  praeter- 
eamus , ita  occipitis  os  constitutum  est , ut  potius 
quam  ex  uno , ex  quatuor  constare  ossibus  appareat , 
atque  ita  eleganter  dispositis,  & per  legitimas  sutu- 
ras distinctis , ut  nihil  hoc  opere  accuratius  ars 
efficere  posse  videatur  . Neque  quisquam  censeat 
hanc  ossis  occipitis  divisionem  illi  respondere,  quae 
in  foetubus  occurrit,  in  quibus  ut  notum  est  omni- 
bus , occipitis  os  ex  quatuor  componitur  distinctis 
ossibus  , nempe  ex  posteriori , lateralibus  duobus  , 
atque  priori:  nam  haec  ossa  i,n  nostro  cranio,  ut  in 
reliquis  omnibus  , ita  perfecte  insimul  coaluere  , ut 
nullum  cohaesionis  inditium  appareat.  Quae  autem 
ossa  hic  distincta  sunt,  longe  aliter  quam  in  foetu- 
bus ipsis,  se  habent.  Supra  itaque  posteriorem  ossis 
occipitis  partem  , quod  aliquantulum  quam  in  aliis 

craniis  depressius  , minusque  occurrit , tria  alia  ^as- 
surgunt ossa  , quorum  quod  medium  tenet , & late- 
ralibus latius  est , circa  mediam  ejusdem  partem  se- 
se  extollens  apicem  suturae  constituit , qua  haec 
tria  ossa  ab  ossibus  sincipitis  posterius  discriminan- 
tur ; lateralia  vero , inter  se  aequalia  , & nonnihil 
minora  una  cum  jam  descripto  parietem  capitis  po- 
steriorem complent . Haec  autem  ossa , quae  certe 
haud  Wormiana  appellabimus , quia  a Wormianis 
ossiculis  magnitudine  longe  distant , per  legitimas 
suturas  distincta  sunt , atque  ita  affabre  comparata  , 
ut  vix  ullum  discrimen  seu  positionis  , seu  directio- 
nis hinc  inde  reperias  : neque  suturarum  ullus  fere 
dens  , ulla  linea  observatur  , quae  aut  magnitudine  , 
aut  figura  cum  illa  haud  conveniat , quae  ex  oppo- 
sito illi  e directo  respondet . Ne  autem  alicui  in  hoc 
cranio  describendo  nimius  videar,  accuratam  ipsius 
delineationem  exhibemus  , ut  non  solum  ea  cum  iis , 
quae  dicta  sunt  , comparari  possit , verum  etiam  ut 
praesertim  Chirurgiae  , ac  Medicinae  studiosi  probe 
teneant  suturarum  numerum  aliquando  praeter  natu- 
ram multiplicari  , ideoque  in  vulneribus  capitis  pe- 
ricula augeri,  quibus  interdum  facile  decipi  possint. 
Hac  de  causa  cel.  Alexander  Monro  senior  singulis 
annis  cranium  , in  quo  inter  lambdoideam  suturam 
Wormiana  quaedam  peculiaria  ossicula  occurrebant 
non  modo  auditoribus  suis  ostendebat,  verum  etiam 
figuram  ejusdem  in  Commentariis  Societatis  Edim- 
burgi  ( Volum.  v,  art.  xvl)  delineari  curavit,  ne 
forte  in  similibus  quibusdam  circumstantiis  simplex 
capitis  vulnus  pro  maxima  cranii  fractura  habere- 
tur. Monroi  consilium  secutus  est  etiam  cl.  Vir  Ta- 
barrani,  cum  iisdem  rationibus  peculiare  cranium  de- 

scripserit,  ac  delineatum  exhibuerit  ( Lettere . Siena 
1768,  Tab.  vil ) . Hisce  itaque.de  causis  peculiaris 
propemodum  hujusce  nostri  cranii,  atque  a comme- 
moratis admodum  diversi  descriptionem , ac  delinea- 
tionem efferre  operae  pretium  existimavimus . 

(/)  Lib.  ni  cap.  I . 

(m)  Dum  haec  jam  typis  premebantur  in  Epheme- 
ridibus , quae  Bononiae  cuduntur  ( Memorie  encic/o- 
pediche  dei  1781,  n.  2 6),  ad  sydera  laudibus  effer- 
ri vidimus  opus  nuperrime  editum , cujus  Auctor  in- 
ter plura  alia  Empiricae  sectae  antiquum  decus  pro 
viribus  restituere  conatur.  Cei.  Viri,  qui  de  illo  judi- 
cium ferunt , in  arte  critica  praesertim  exercitatissi- 
mi , ipsemetque  cl.  Auctor  condignis  utique  laudibus 
celebrentur  : neque  enim  prudentis  est  quidquam  de 
iis  statuere,  quorum  cognitio  per  synopsim  tantum- 
modo habetur , ac  si  opus  haberemus  fortasse  nos  ip- 
simet  eadem  jure  repeteremus , quae  ipsis  praestan- 
tes viri  tribuere  visi  sunt , cum  lateat  neminem , 
quemque  qui  in  publicum  bonum  tendit , gloriam  sibi 
promereri  posse  , licet  propositum  sibi  finem  alter 
recto,  alter  obliquo  itinere  consequatur.  Verum  ne 
tempus  inutiliter  terere  videamur,  quid  nos  Empiri- 
corum nomine  intelligamus  referre  praestat . Empi- 
rici itaque  quos  nos  rejicimus , ii  sunt , qui  de  Ana- 
tome  parum  , aut  nihil  solliciti  sunt ; qui  nihil  ra- 
tionem ad  medicinam  pertinere  dicunt ; qui , juxta 
Galenum  , nullius  rei  naturam  a ratione  inveniri  posse 
contendunt  ....  qui  his  tantum  credunt  , quae  vel  sen- 
sui patent  , vel  memoriae  per  sensum  mandata  sunt  .... 
qui  idiotarum  modo  propositum  speculantes  rem  quidem 
admirantur , caeterum  causam  ipsius  ignorant  ; qui  neuti- 
quam  requirunt  discere  , ted  detrectant  medicinam  ratione 

invenire  , ac  sola  facta  probantes  experientiam  saepius  vi- 
sorum satis  esse  Medico  affirmant . Qui  haec  firmiter 
tenent,  qui  rationis  usum  neglig'unt,  detrectant,  qui 
experientiae  tantummodo  indulgent,  quodnam  aegro- 
tantibus auxilium  in  complicatis  atque  diuturnis  af- 
fectionibus praestare  poterunt  ? In  obscurioribus  cer- 
te tenebris  hujuscemodi  homines  versabuntur  , dum 
ipsis  eos  mederi  aegros  contigerit , in  quibus  neces- 
se  est  non  modo  mali  naturam  ac  indolem , ejus- 
demque  peculiarem  sedem  perspectam  habere , sed 
morbi  vim  , aegrotantium  vires , remediorum  pro- 
prietates , consuetudinis  rationem , anni  temperiem  , 
pluraque  alia ; atque  ex  hisce  omnibus  insimul  col- 
latis , recteque  perpensis  , ea  inde  eruere  quae  in 
aegrotantium  utilitatem  cedere  possint  ac  debeant . 
Quid  aegrotantibus  hisce  emolumenti  esse  poterunt 
horum  hominum  meditationes  , in  quibus  diu  no- 
ctuque  expertes  clinici , juxta  Boerhavii  praeceptum , 
versari  debent , ut  morborum  vires  infringant , in- 
firmos adjuvent,  iisdemque  salutem  restituant?  Non- 
ne isti  maximo  anatomes  physicae  , ac  ratiocinatio- 
nis subsidio  destituti  coecorum  instar  baculum  cir- 
cumferent quos  feriant  ignari  ? 

Si  vero  Empiricos  illos  intelligunt , qui  licet  scien- 
tias artesque  probe  teneant , eas  tantum  in  medici- 
nam conferunt,  quantum  satis  sit  ut  morborum  cau- 
sam , rationem  , ipsamque  naturam  evolvere  ac  ex- 
plicare quodammodo  possint , de  accuratissimis  ob- 
servationibus , deque  ipsamet  experientia  magis  sol- 
liciti, quam  ut  eorumdem  in  philosophicis,  mathe- 
maticis , hydraulicis  , atque  anatomicis  rebus  scien- 
tia per  elegantes  atque  eruditas  morborum  explica- 
tiones omnium  oculis  elucescat ; hosce  & nos  facile 

accuratos  Clinicos  , aut  si  lubet  Empiricos , ne  de 
nomine  quaestio  sit,  caeteris  anteponendos  esse  jure 
ac  merito  existimamfis  . 

(n)  De  lactiferis  mammarum  ductibus  ita  scri- 
ptum reliquit  immortalis  Vir  Hallerus  ( Elem.  Phy- 
siol.  lib.  XXViiI  , Sect.  I,  §.  v):  Ab  anno  174S  4 
Sept.  repcri  manifesto  eos  ductus  non  ex  sola  glandula 
mammali , sed  omnino  ex  circumjecto  basi  latissima  mam- 
mariae glandulae  ex  adipe  radiculis  suis  oriri  , ut  in  pin- 
guedinem eos  ductus  possis  persequi , inque  ramos  offen- 
das , neque  resecta  utcumque  sollicite  , glandula  vitare 
queas  , quin  impulsum  in  eos  ductus  argentum  vivum  per 
radices  ex  adipe  natas  effluat  . Dum  enim  ab  adipe  ea. 
glandula  separatur  , exeuntes  in  pinguedinem  ductus  am- 
putantur . Saepe  haec  vidi  , &“  ductus  lactiferos  vel  la- 
cte , vel  flava  materie  sponte  plenos  persecutus  sum  , vel 
lacte  , hydrargiro  , etiam  cera  replevi , facillime  enim  im- 
pulsum humorem  recipiunt. . In  hisce  Halleri  summi  Vi- 
ri verbis  hactenus  fere  omnes  Anatomici  atque  Phy- 
siologi  acquievere,  et  cum  ipso  lactiferos  ductus  ab 
adipe  profectos , adipemque  in  lac  deferentes  pro- 
posuere . Hanc  Halleri  observationem  primus  omnium 
clar.  Vir  , & de  mammarum  structura  optime  meri- 
tus Cubolus,  meusque  in  Patavina  Universitate  de- 
cessor pluribus  observationibus  infirmavit , cum  lio- 
sce  adiposos  ductus  ad  mammae  pinguedinem  pertinentes 
omnino  nullos  clare  animadverterit  ( Explic.  Tab.  San- 
torin.  p.  94).  Cuboli  sententiam  nos  quoque  *(loc. 
cit.  p.  113)  post  plura  experimenta  confirmavimus, 
atque  cum  nobis  nihil  unquam  aliud  observandum 
contigerit  , quam  ipsi  Cubolo,  tunc  ad  suspicandum 
adducti  sumus  proposita  ab  Hallero  vascula  nihil 
aliud  esse  nisi  radices  vasorum  lactiferorum  , quae 

aliquando  tum  in  mammarum  basi , tum  in  superfi- 
cie occurrunt , quae  licet  membranam  adiposam  con- 
tingant , tamen  non  ex  hac  ipsa , sed  ex  ipsis  glan- 
dulae acinis  proficiscuntur  . Hanc  sententiam  etiam 
post  evulgata  Santorini  Commentaria  constanter  se- 
cuti sumus,  cum  posterioribus  observationibus  nihil 
colligerem  , cur  propositum  immutarem . Die  tamen 
octavo  Januarii  anno  1777  dum  mercurium  per  pa- 
pillae oscula  vasorum  lactiferorum  injicerem,  ut  num 
adesset  eorumdem  communicatio  inter  diversarum 
provinciarum  lactifera  vasa  , quemadmodum  habet 
Meckelius , recognoscerem , simulque  ea  vasa  argen- 
to vivo  repleta  auditoribus  meis  ostenderem  , id 
contigit , quod  nunquam  antea  , nempe  ut  manife- 
ste cognoscerem , unde  ortum  duxerat  Halleri  sen- 
tentia, Hic  partim  vera  docuit , partim  observationis 
defectu  minus  fortasse  vera  hominum  memoriae  com- 
mendavit . Mammae  itaque , quas  injeci  , puerperae 
erant  , cujus  aetas  vix  vigesimum  superabat  annum. 
Hinc  mercurio  per  ductum  papillae  excretorium 
injecto  , provinciaque  repleta  sollicite  sic  acinos  di- 
movi , ut  vasorum  lactiferorum  structuram  , & in- 
cessum demonstrarem  , quod  dum  peragerem  , du- 
ctum lactiferum  fere  recta  incedentem  observavi  , 
cujus  ut  finis  erat  in  trunco  majori  , sic  ejusdem  in- 
cessus versus  glandulae  peripheriam  protendebatur  . 
Hunc  persecutus , extra  glandulam  , & per  adipem 
glandulae  peripheriam  circumeuntem  recta  eum  per- 
gere animadverti,  qui  post  brevem  incessum,  equa 
parte  emergeret,  nobis  luculentissime  in  conspectum 
venit . Intervallo  itaque  digiti  pollicis  a mammaria 
glandula  , inter  pinguedinis  glebas  haerens  occurre- 
bat minor  alia  glandula  , quoad  structuram  majori 

propemodum  similis,  avellanae  nucis  magnitudine  , 
figura  fere  semiellyptica , quae  cum  tota  mercurio 
repleta  esset , gratum  sui  spectaculum  offerebat . 
Erant  enim  hujusce  glandulae  acini  pulcherrimo  or- 
dine ita  dispositi , ut  se  invicem  contingentes  se- 
micirculi instar  glandulae  latera  tenerent . Ex  sin- 
gulis autem  acinis,  sive  vesiculis  singulae  proficisce- 
bantur radiculae , sive  ductus , qui  centrum  versus 
contendentes  in  ductum  jam  descriptum  e glandulae 
centro  emergentem  sese  immittebant . 

Dum  hanc  minorem  glandulam  , ductumque  non 
sine  admiratione  observarem , meisque  auditoribus 
ostenderem  , inter  quos  nonnulli  aderant  Medicinae , 
ac  Chirurgiae  Professores  praestant issimi , plane  per- 
spexi, aliisque  animadvertendum  exhibui,  qua  ra- 
tione Hallerus  scripserit  , dum  ab  adipe  mammaria 
glandula  separatur  , exeuntes  in  pinguedinem  ductus  am- 
putari ; quia  revera  ex  hac  ipsa  observatione  aper- 
te cognovimus  posse  aliquando  contingere,  ima  eti- 
am reapse  contingere  , ut  lactiferi  ductus  per  pin- 
guedinem excurrant , iique  facile  amputentur  , clum 
ab  adipe  mammaria  glandula  separatur  , licet  tamen 
haud  ex  ipso  adipe  proficiscantur . Fortasse  ipsemet 
Hallerus  die  quarta  Sept.  ann.  1748  in  eamdem  ob-. 
servationem  incidit,  in  quam  & nos  octavo  Januarii 
ann.  1777.  Hinc,  ni  ego  plurimum  fallor,  cum  ipse- 
met e mammariae  glandulae  peripheria  , aut  prope 
glandulam  pinguedinem  abscidisset,  vidit  utique  du- 
ctus lactiferos  in  pinguedinem  exeuntes  , glandulas 
autem  minores  videre  non  potuit,  quia  hae  una  cum 
pinguedine  amputatae  fuere . Neque  mirum  obser- 
vationem hanc  summo  caeteroquin  Viro  imponere 
potuisse : nam  cum  vidisset  argentum  vivum  per  ra- 

nitus ab  ipso  minoribus  aliis  intra  pinguedinem  quan- 
doque haerentibus  glandulis  , proclive  fuit  ipsi  ea* 
radices  ex  adipe  oriri  continuo  pronunciare  . Ita  au- 
tem haec  glandula  intra  pinguedinis  glebas  consti- 
tuta erat , atque  adeo  ejusdem  color  ipsis  respon- 
debat , ut  absque  injectione  eam  dignoscere  ferine 
impossibile  videretur . Neque  velim  quisquam  cen- 
seat observationem  nostram  ab  Halleriana  diversam 
esse,  eo  quia  plures  ipse,  nos  autem  unam  radicem 
conspexerimus,  cum  ex  Anatomicis  lateat  neminem, 
quam  saepe  in  hujuscemodi  rebus  diversimode  se 
habeat  natura . Haec  autem  observatio  adeo  rara 
est , ut  licet  in  lactiferis  vasis  pluries  per  injectio- 
nem inquisierim,  nunquam  mihi  idem  observare  da- 
tum fuerit.  Vidimus  utique  non  raro  mercurium,  ut 
per  ipsam  mammariam  glandulam , ita  & per  pin- 
guedinem effusum  , eumque  in  ipsis  pinguedinis  cel- 
lulis , & inter  ipsas  haerentem,  sed  nulla  ratione 
dispositum  , ac  cum  ipsa  pinguedine  commixtum  : 
quod  tunc  contingere  proclive  admodum  est , quan- 
do e nimia  injectionis  vi  lactifera  vasa , quae  ex  te- 
nui, 'simplici , ac  laxissima  membrana  constant,  scin- 
duntur . Caeterum  quamquam  per  vasa  lactifera  , 
postquam  penitus  e glandula  summa  cum  diligentia 
adipem  deduxerim  , quemadmodum  alias  ( loc.  cit. 
p.  112)  saepe  mercurium  injecerim,  nunquam  eum 
e glandula  per  descriptos  ductus  effluere  intuitus 
sum  . Ne  vero  cuipiam  fortasse  de  nostra  observa- 
tione dubium  occurrat , hanc  minorem  glandulam 
intra  pinguedinem  constitutam  , ductumque , quem- 
admodum juxta  naturam  se  habebant , & nos  pu- 
blice ostendimus , Tab.  V delineandum  curavimus . 

(o)  Inter  praecipua  remedia  illa  , quae  aegris 
pertinaci , ac  gravi  morbo  detentis  libere  propinari 
possunt , quaeque  nisi  adjuvent , certe  laedere  ne- 
queunt, Uva  Ursi  recensenda  est.  De  hac  ipsa  cum 
scriberem  an.  1764,  me  illis,  quas  tunc  evulgavi, 
alias  observationes  esse  additurum  spopondi  ( De  Uva. 
Ursina  pag.  170).  Verum  cum  hactenus  eas  edendi 
occasio  defuerit,  jam  hocce  opusculo  fidem  solvam. 

D.  Joseph  Bazzani  Pharmacopola , honestissimis 
parentibus  ortus,  temperamenti  sanguineo-melancho- 
lici  aetate  annorum  circiter  60  post  plures  febrium" 
intermittentium  accessiones  , dum  extremas  urinae 
guttulas  mingeret , glandis  molesta  irritatione  labo- 
rare coepit , qua  cum  magis  magisque  premeretur  , 
Medici  consilium  expetivit . E febre  liber  penitus 
evaserat , viribus  bene  habebat , ambulabat , equita- 
bat , vehebaturque  rheda  absque  ullo  incommodo  , 
nullus  erat  ipsi  lumborum  dolor  , nullumque  inter 
sedendum  ad  perineum  pondus,  plena  mingebat  ure- 
thra , absque  ulla  molesta  sensatione  , si  extremae 
excipiantur  urinae  guttulae , quibus  moleste  glans 
afficiebatur . Medicus  cum  omnia  diligenter  perpen- 
disset de  calculo  intra  vesicam  haerente  metuens  , 
ab  aegro  petiit , ut  cathetere  veritatem  sibi  explo- 
rare permitteret : annuit . Manum  operi  admovit  Vir 
peritissimus , qui  periculo  facto  calculum  in  vesica 
inesse  apertissime  deprehendit,  cauteque  innuit  aegro 
remedium  expetenti  prospere  evasurum  facile , si  cal- 
culus e vesica  ferro  educeretur . Anceps  diu  fuit 
quid  faceret , ac  inter  salutis  spem  , & remedii  ti- 
morem , meum  consilium  exposcit . Ex  relatis  calcu- 
lum in  causa  mali  esse  plane  percepi , ac  cum  nul- 
lum antea  lithonthrypticum  remedium  adhibitum. 

fuisset  , neque  ulla  victus  ratio  instituta  , qua  mor- 
bus tolleretur  , nullumque  urgeret  grave  symptoma , 
optimum  factu  censui  , antequam  exposita  operatio 
adhiberetur  , quaedam  praemittere  , quibus  si  inde 
aeger  se  melius  haberet , proposita  curatio  , quae 
interdum  haud  periculo  vacat , interciperetur  , sin 
minus  institueretur . Aegro , parentibusque  consilium 
arrisit.  Hinc  una  cum  moderata  victus  ratione  Uvam 
Ursinam  praescripsi.  Libenter  paruit  aeger,  eamque 
adeo  feliciter  sumpsit  , ut  per  plures  inde  annos  tan- 
quam  si  nullus  in  vesica  calculus  adesset  , omni 
glandis  irritatione  ablegata  , suaque  contentus  vale- 
tudine vitam  duxerit.  Hic  tandem  e pectoris  morbo 
aetatis  an.  66  extra  urbem  e vivis  decessit , dolui- 
que  cum  nulla  ejusdem  cadaveris  sectio  instituta  es- 
set , num  vi  lithonthryptica  Uvae  Ursinae  calculus 
penitus  solutus , an  muco  obductus  esset , ut  non 
raro  contingit  in  iis  , qui  Uvam  Ursi  adhibent , ex- 
plorari minime  potuisse. 

D.  Joannes  Siri  morigerus  ac  solers  hujusce  Uni- 
versitatis alumnus,  nunc  Juris  utriusque  Doctor,  op- 
tima constitutione  praeditus , aetate  annorum  quin- 
decim , calculis  acerrime  vexabatur  , quorum  non- 
nulli adeo  mole  procreverant , ut  parvae  nucis  avel- 
lanae magnitudini  responderent . Inter  saevissimos 
cruciatus,  nonnullos  ex  minoribus  inter  mingendum 
dejiciebat ; alii  vero  magnitudine  praepediti  ad  ex- 
tremum urethrae  adeo  detinebantur , ut  non  raro 
ipsemet  eos  aut  digitis , aut  forcipe  , aut  alio  quo- 
piam subsidio  educere  cogeretur  . Hoc  in  statu  me 
suadente  Uvae  Ursinae  virtuti  se  commendavit.  Fo- 
liorum hujusce  arbusti  pulverem  quotidie  mane  ac 
vespere  ad  seinidrachmam  sumpsit  per  aliquot  men- 

ses  'Slimmo  cum  levamine  : quo  in  remedii  usu  cum 
institisset  ,.  intra  biennium  ab  hoc  saevissimo  morbo 
liber  penitus  evasit . Tanto  remedio  gratus  nunc 
etiam  aetate  annorum  quatuor  & viginti  , absque 
peculiari  necessitate  interpolatis  vicibus  utitur . 

Praeclara  mulier  temperamenti  sanguineo-biliosi 
aetate  annorum  30  postquam  plures  infantes  enixa 
est , in  virulentam  inculpatim  incidit  gonorrhaeam . 
Hac  optimo  remediorum  usu  fugata , renum  dolor i- 
hus  vexari , arenamque  cum  urina  mingere  coepit . 
Plura  per  aliquot  menses  adhibuit  remedia  , quibus 
cum  nihil  proficeret,  imo  in  deterius  sensim  abiret, 
calculisque  inde  etiam  afficeretur , quorum  nonnul- 
los summis  cum  doloribus  excreverat , petiit  a me  , 
ut  ipsi  aperirem  , quid  ego  de  ejusdem  morbo  cen- 
serem , quidve  ipsi  consentaneum  judicarem,  ut  diu 
exoptatam  salutem  recuperaret  . Exploratis  omnibus 
Uvae  Ursi  usum  ipsi  commendavi  , quam  fere  per 
annum  quotidie  ad  drachmam  adhibuit.  Hoc  uno 
remedio  adeo  convaluit , ut  postea  bis  utero  felici- 
ter gesserit,  & nunc  etiam  absque  ullo  nephritico 
dolore  , optima  valetudine  fruatur  . 

His  plures  alias  observationes  addere  possem,  ut 
Uvae  Ursi  in  uropojeticis  morbis  praestantiam  ma- 
gis magisque  confirmarem.  Verum  haec  sufficiunt, 
ut  & datam  fidem  solvam , & intelligant  omnes  cae- 
teris  remediis  omnibus  , quae  in  calculorum  adfe- 
ctionibus  adhibentur  , quaeque  a Clinicis  peculiari- 
bus laudibus  extolluntur , Uvam  Ursi  facile  palmam 
praeripere . 

FIG.  I. 

Ossa  maxillaria  ex  interiori  pane  exhibita  osten- 
dit , in  quibus  cum  praecoces  , tum  serotini 
dentes  occurrunt , quorum  descriptio  est  Not.  (b) 

aciaabbccdd  Dentes  praecoces , seu  decidui . 
a a,  a.  a Incisores  . 

b b Canini . 

cc  Maxillares  primi. 

d d Maxillares  secundi . 

e e f f Maxillares  immutabiles  non  decidui:  e e ter- 

tii : //  maxillares  postremi , qui  ad  posteriora 
et  superiora  penitus  constituti  vix  e maxilla- 
ribus ossibus  erumpunt. 

gggghhiikk  Dentes  serotini  imperfecti  suis  in 
effractis  cavernulis  inclusi  ut  sua  in  sede  hae- 
rentes appareant. 
gggg  Incisores. 

hh  Canini,  qui  nonnihil  supra  palatum  osseum 
inter  deciduos  incisores,  et  caninos  caeteris 
profundius  nidulantur , ideoque  palati  pars 
ablata  fuit , ut  conspicerentur . 
ii  Maxillares  primi. 

k k Maxillares  secundi. 


e 


FIG.  II 

Maxillam  exhibet , in  qua  pariter  utriusque  or-* 
elinis  dentes  conspiciuntur . 

aciaabbccdi  P raecoces , sive  decidui . 
a aaa  Incisores  . 

b b Canini . 

cc  Maxillares  primi. 

di  Maxillares  secundi. 

eef  Maxillares  immutabiles  non  decidui:  e e Ma- 

xillares tertii , quorum  dexter  praesepiolo  ef- 
fracto radices  exhibet  imperfectas  : / postre- 
mus adhuc  sua  in  Cavernula  haerens. 
gggghhik  Dentes  novi  imperfecti  suis  in  caver- 
nulis, quemadmodum  in  Fig.  I constituti. 
gggg  Incisores.  hh  Canini,  i Maxillaris  primus, 
k secundus. 

I Naturale  foramen. 


* 

TABULA  11  et  III. 

Femoribus  subvectis  disjectisque  Hermaphroditi 
naturalia  repraesentant , de  quibus  Not.  (d) 

A A F emora  superius  inclinata  ac  disjecta  , ut 

luculentius  omnia  generationi  inservientia  in 
conspectum  veniant . 

B Praeputium . Hoc  Tab.  ni  ita  digitis  ap- 

prehensum ac  sublatum  est,  ut  penis  ea  in 
sede  detineatur,  sicque 

a a Fraenulum  duplex 

b Sulcum  comprehendens  appareat , quod  deor- 

sum vergens , seque  explicans 

c 6 Labia  pudendi  constituit , in  quorum  ex- 
tremitate 

d Caruncula  lenticularis  observatur. 

C Vaginae  antrum. 

Anus . 

TABULA  IV. 


Caput  adulti  hominis  ostendit , in  quo  tria  peculia- 
ria ossa  occurrunt , quae  describuntur  Not.  (k) 

Os  occipitis. 

Os  peculiare  medium , quod  in  caeteris  cra- 
niis non  observatur. 

C C Duo  lateralia  ossa . 

TABULA  V. 


Mammam  exhibet , in  qua  peculiaris  glandula 
intra  pinguedinem  constituta  observatur  9 de 
qua  Not.  (n) 

A A jVtammaria  glandula 

BB  Communibus  integumentis  denudata,  ut 

aaaaaa  Ductus  lactiferi  mercurio  repleti  in  coft- 
spectum  veniant . 

C C Pinguedo  circa  glandulae  peripheriam  se- 
cundum naturam  occurrens , in  qua 
b Glandula  minor  conglomerata , ejusdemque 

naturae  ac  major  mammaria  glandula,  in  qua 
<3«  * * * Acini , e quibus  ductus  proficiscuntur , qui  in 
c Canalem  lactiferum  abeunt , qui  per  pin- 

guedinem excurrens  intra  mammariam  glan- 
dulam se  se  conjicit , lac  in  majorem  lactife- 
rum ductum  relaturum . 

Tab.V 

